Nuwe adjunk-visekanselier vir die Puk | Maroela Media
Nuwe adjunk-visekanselier vir die Puk
Prof Daryl Balia (Foto verskaf deur die NWU)
Die Raad van die Noordwes-Universiteit het ŉ nuwe adjunk-visekanselier vir die Potchefstroomkampus aangestel.
Dr Bismark Tyobeka, voorsitter van die NWU Raad, het in ŉ verklaring gesê prof Daryl Balia, uitvoerende dekaan van die NWU se Fakulteit Teologie, is as adjunk-visekanselier: Toegewysde Funksies en Kampusbedrywighede, Potchefstroomkampus aangestel.
Hy sal die leisels oorneem by prof Fika Janse van Rensburg, wat sy termyn aan die einde van 2018 voltooi. Balia se aanstelling is vir ’n vaste termyn van vyf jaar, met ingang van 1 Januarie 2019.
Balia, ’n gesoute kerkhistorikus, is vroeër vanjaar as uitvoerende dekaan by die NWU aangestel. Sy loopbaan sluit onder andere in dat hy die dekaan van die Fakulteit Teologie aan die Universiteit van Durban-Westville was (waar hy die Sentrum vir Konstruktiewe Teologie begin het); dat hy die internasionale direkteur by die Universiteit van Edinburgh was; asook die direkteur van institusionele beplanning, transformasie en gehalteversekering van die Sentrale Universiteit van Tegnologie in die Vrystaat, aldus die verklaring.
Hy het ook as afdelingshoof vir beheer by die Instituut vir Sekerheidstudies in Kaapstad, as die algemene sekretaris vir die International Association for Religious Freedom in die Verenigde Koninkryk, en as die hoofdirekteur vir die Openbare Dienstekommissie gedien.
Prof Balia het omvattende ervaring in projekbestuur, wat insluit dat hy aan die voorpunt van die organisering van nasionale en internasionale gebeurtenisse is. Hy het reeds verskeie boeke en verslae gepubliseer en het talle artikels en boekhoofstukke in ander publikasies bygedra.
Tyobeka het Balia met sy aanstelling gelukgewens en hom alles van die beste vir hierdie nuwe uitdaging toegewens.
Noordwes-Universiteit NWU Pukke
Desmond Tutu in hospitaal opgeneem
Geen instapdiens meer by Pta-toetssentrums
Maar is sy KULTUUR en MOEDERTAAL Afrikaans? Dan moet julle nie tjank as hy dit nie bevorder, beskerm en laat groei soos dit hoort nie…..
@ Gemaskerde sopbeen, hoekom sal hulle iemand aanstel wat Afrikaans gaan bevorder en vertroetel as die EFF begin kitaar slaan daar? Geen manier…
Sopbeen ek is verbaas dat die PUK so lank gehou het as laaste Afrikaanse bastion. Nooit gedink ons sal hierdie verval beleef nie.
Ek is verbaas dat die PUK so lank gehou het as laaste Afrikaanse bastion. Nooit gedink ons sal hierdie verval beleef nie.